**Ochi de vultur**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ochi de vultur poartă cerul, trup de înger are luna

Foșnetul înțelepciunii, vântu-și scutură furtuna

Focul minții se aprinde însă eu m-arunc în ceață,

Sub armura mea de humă, detectez mișcări de viață.

Bate clopotu-n ogradă când ia naștere tăcerea,

Pleoapele îmi sunt haine, nu pot să-mi privesc durerea.

Visul s-a legat de chipul inocent bătut de soare,

Tresărind în toiul nopții lăcrimând a remușcare.

Anii au trecut firește sunt bărbat desprins de rele,

Rup cu dinții amintirea că vin timpuri și mai grele...

Mi-am legat de suflet arma cu o mie de cuvinte,

Să mă apăr de hingherii, care nu au leac de minte.

M-am retras din colțul legii și din patimile urii

Acum vreau s-alerg pe stradă, printre roadele căldurii.

Condamnat la existență într-o lume ireală,

Cer Divinului să-mi lase pana mea sentimentală.

Georgian Ionut Zamfira 25.04.2021